Број: 12-Г-3098/20

# Дана, 11.09.2020. године

На основу члана 70. Закона о јавним набавкама („Службени гласник БиХ“, број 39/14) и члана 14. Правилника о јавним набавкама Градске управе Града Бања Лука („Службени гласник Града Бања Лука“, број 34/19), Градоначелник Бањалуке доноси сљедећу

## **О Д Л У К У**

**I**

Прихвата се приједлог Комисије за јавну набавку „Cистематски преглед радника Градске управе Града Бања Лука који раде на радним мјестима мјестима са повећаним ризиком“, број јавне набавке 20-404-233/20.

**II**

 Утврђује се понуде понуђача ЈЗУ Завод за медицину рада и спорта Републике Српске, Бања Лука и ЗУ Специјалистички центар „DEAMEDICA“ Бања Лука прихватљиве за уговорни орган.

**III**

 Понуђач ЈЗУ Завод за медицину рада и спорта Републике Српске, Бања Лука бира се, као најповољнији понуђач, у поступку јавне набавке број 20-404-233/20, јер је понудио најнижу цијену понуде у износу 4.485,00 КМ без ПДВ-а.

**IV**

 Уговорни орган закључиће уговор са најповољнијим понуђачем, под условима утврђеним у тендерској документацији. Прије закључења уговора, најповољнији понуђач из тачке III одлуке је дужан, у року од 5 дана од дана пријема обавјештења о избору, уговорном органу доставити документе којима доказују своју личну способност. Ови документи су наведени у члану 45. став (2) Закона о јавним набавкама („Службени гласник БиХ“ број 39/14). Потребно је доставити оригинале или овјерене фотокопије наведених докумената, с тим што ови документи не смију бити старији од три мјесеца рачунајући од дана подношења понуде.

## **О б р а з л о ж е њ е**

Одлуком Градоначелника број 12-Г-2669/20 од 12.08.2020. године, покренут је поступак јавне набавке „Cистематски преглед радника Градске управе Града Бања Лука који раде на радним мјестима мјестима са повећаним ризиком“. Рјешењем Градоначелника број 12-Г-2670/20 од 12.08.2020. године, именована је Комисија за јавну набавку која је провела поступак јавне набавке, конкурентски захтјев за достављање понуда број 20-404-233/20, у складу са чланом 87. став (2) ЗЈН („Службени гласник БиХ“, број 39/14). Обавјештење о набавци је објављено на порталу јавних набавки дана 14.08.2020. године под бројем 320-7-2-260-3-225/20. Процијењена вриједност јавне набавке наведена у захтјеву за јавну набавку Службе за заједничке послове износи 6.000,00 КМ без ПДВ-а. Критеријум за избор најповољнијег понуђача је најнижа цијена.

Тендерском документацијом је тражено да понуђачи доставе сљедеће доказе:

a) попуњен образац за понуду - назив и сједиште понуђача, а за групу понуђача податке о сваком члану групе понуђача, као и јасно одређење члана групе који је овлашћени представник групе понуђача за учешће у поступку јавне набавке, за комуникацију и за закључивање уговора,

б) изјава о испуњености услова из члана 45. став (1) тачка од a) до д) Закона (потписана од стране понуђача и овјерена од стране надлежног органа),

в) овјерена фотокопија извода из судског регистра, односно рјешења/увјерења, не старијег од 6 мјесеци, у складу с чланом 46. ЗЈН-а,

г) потписан и овјерен примјерак изјаве у вези са чланом 52. став (2) ЗЈН-а (изјава потписана од стране понуђача и овјерена од стране надлежног органа),

д) попуњен, потписан и овјерен печатом понуђача образац за цијену понуде (техничка спецификација),

ђ) потписан и овјерен печатом понуђача примјерак општих и посебних услова за закључивање уговора,

е) датум понуде, потпис и печат овлаштеног лица понуђача,

ж) списак повјерљивих информација,

з) попис докумената уз понуду,

 и) пуномоћ/овлаштење за лице које попуњава горе наведене изјаве, уколико то лице

 није овлаштено за заступање понуђача,

 ј) доказ о преференцијалном третману домаћег за ову набавку (потврда издата од

 стране надлежне привредне коморе), уколико се исти може примијенити,

к) овјерену фотокопију Рјешења којим се доказује да је понуђач овлаштен за вршење услуга периодичних љекарских прегледа на радним мјестима са повећаним ризиком, издато од стране надлежног министарства.

Рок за подношење понуда истекао је дана 26.08.2020. године, у 11:00 часова. Истога дана у 11:40 часова Комисија је извршила отварање понуда и том приликом констатовала да су хронолошким редослиједом пристигле сљедеће понуде (цијене у КМ без ПДВ-а):

|  |  |  |
| --- | --- | --- |
|  | ЈЗУ Завод за медицину рада и спорта Републике Српске, Бања ЛукаУкупна цијена понуде износи....................................................... | 5.980,00 |
|  | ЗУ Специјалистички центар „DEAMEDICA“ Бања ЛукаУкупна цијена понуде износи................................................................. | 6.110,00 |

 На услуге које су предмет јавне набавке се не обрачунава ПДВ.

Дана 27.08.2020. године Комисија је приступила анализи и оцјени достављених понуда и том приликом установила сљедеће:

Понуда број 1, ЈЗУ Завод за медицину рада и спорта Републике Српске Бања Лука, од 26.08.2020. године; коверта са понудом исправно затворена и запечаћена. Понуда је прихватљива за уговорни орган. Понуда садржи све доказе који су тражени у тендерској документацији, као и потврду о преференцијалном третману домаћег.

Понуда број 2, ЗУ Специјалистички центар „DEAMEDICA“ Бања Лука, од 26.08.2020. године; коверта са понудом исправно затворена и запечаћена. Понуда је прихватљива за уговорни орган. Понуда садржи све доказе који су тражени у тендерској документацији, као и потврду о преференцијалном третману домаћег.

Стручни члан Комисије је извршио рачунску контролу понуда и констатовао да нема рачунских грешака.

Будући да обје достављене понуде оцијењене као прихватљиве испуњени су услови за провођење е-аукције.

Е-аукција је заказана за 04.09.2020. године, са почетком у 10:00 часова. Почетна ранг листа понуђача који су позвани да учествују у е-аукцији је сљедећа (цијене у КМ без ПДВ-а):

|  |  |  |
| --- | --- | --- |
|  | ЈЗУ Завод за медицину рада и спорта Републике Српске Бања ЛукаУкупна цијена понуде износи....................................................... | 5.980,00 |
|  | ЗУ Специјалистички центар „DEAMEDICA“ Бања ЛукаУкупна цијена понуде износи................................................................. | 6.110,00 |

Е-аукција је започела у заказано вријеме и трајала до 10:30 часова. Током трајања е-аукције 14 пута су понуђене нове цијене понуда. Коначна ранг листа понуђача који су учествовали у е-аукцији је сљедећа:

|  |  |  |
| --- | --- | --- |
|  | ЈЗУ Завод за медицину рада и спорта Републике Српске Бања ЛукаУкупна цијена понуде износи....................................................... | 4.485,00 |
|  | ЗУ Специјалистички центар „DEAMEDICA“ Бања ЛукаУкупна цијена понуде износи................................................................. | 4.643,60 |

С обзиром на то да је критеријум за избор најповољнијег понуђача најнижа цијена, Комисија је уговорном органу једногласно предложила доношење одлуке о избору најповољнијег понуђача ЈЗУ Завод за медицину рада и спорта Републике Српске, Бања Лука. Уговорни орган је прихватио приједлог Комисије и одлучено је као у диспозитиву. Комисија је окончала свој рад 07.09.2020. године.

 Против ове одлуке може се изјавити жалба у писаној форми Канцеларији за разматрање жалби, Филијала Бањалука, путем Градоначелника – Одсјека за јавне набавке у року од 5 дана од дана пријема обавјештења о исходу поступка јавне набавке. Жалба се подноси у 3 примјерка, директно на протокол уговорног органа у канцеларију 14 Градске управе Града Бањалука или препорученом пошиљком.

**Г Р А Д О Н А Ч Е Л Н И К**

**мр Игор Радојичић**